smcproject/ml-wiki-sentences huggingface dataset:
മണിപ്പൂർ സംസ്ഥാനത്തെ പതിനാറ് ജില്ലകൾ ഇവയാണ്: കോഡ് ജില്ല ആസ്ഥാനം വെബ്സൈറ്റ് ബിപിആർ ബിഷ്ണുപുർ ബിഷ്ണുപുർ https://bishnupur.nic.in/ സി.ഡി.എൽ ചന്ദൽ ചന്ദൽ https://chandel.nic.in/ സിസിപി ചുരാചന്ദ്പുർ ചുരാചന്ദ്പുർ https://churachandpur.nic.in/ ഐ.ഇ ഇംഫാൽ ഈസ്റ്റ് പോരമ്പത്ത് https://imphaleast.nic.in/ IW ഇംഫാൽ വെസ്റ്റ് ലാംഫെൽപാറ്റ് https://imphalwest.nic.in/ ജെബിഎം ജിറിബാം ജിറിബാം https://jiribam.nic.in/ കെ.എ.കെ കാക്ചിങ് കാക്ചിങ് https://kakching.nic.in/ കെ.ജെ കാംജോങ് കാംജോങ് https://kamjong.nic.in/ കെ.പി.ഐ കാങ്പോക്പി ( സദർ ഹിൽസ് ) കാങ്പോക്പി https://kangpokpi.nic.in/ Archived 2021-12-29 at the Wayback Machine എൻ.എൽ ഇല്ല ഇല്ല PZ ഫെർസാൾ ഫെർസാൾ https://pherzawl.nic.in/ എസ്.ഇ സേനാപതി സേനാപതി https://senapati.nic.in/ ടി.എം.എൽ തമെംഗ്ലോംഗ് തമെംഗ്ലോംഗ് https://tamenglong.nic.in/ ടി.എൻ.എൽ തെംഗ്നൗപാൽ തെംഗ്നൗപാൽ https://tengnoupal.nic.in/ ടി.ബി.എൽ തൗബാൽ തൗബാൽ https://thoubal.nic.in/ യുകെആർ ഉഖ്രുൽ ഉഖ്രുൽ https://ukhrul.nic.in/ ജനസംഖ്യാശാസ്ത്രം ജില്ല ജനസംഖ്യ(2011) വിസ്തീർണ്ണം(കി.മീ²) സാന്ദ്രത(/കി.മീ²) ബിഷ്ണുപൂർ 240,363 496 415 തൗബൽ 420,517 514 713 ഇംഫാൽ ഈസ്റ്റ് 452,661 710 555 ഇംഫാൽ വെസ്റ്റ് 514,683 519 847 സേനാപതി 354,772 3,269 116 ഉഖ്രുൽ 183,115 4,547 31 ചന്ദൽ 144,028 3,317 37 ചുരാചന്ദ്പൂർ 271,274 4,574 50 തമെംഗ്ലോംഗ് 140,143 4,391 25 ജിരിബാം 43,818 232 190 കാങ്പോക്പി ( സദർ ഹിൽസ് ) കാക്കിംഗ് 135,481 തെങ്നൂപൽ കാംജോങ് 45,616 2,000 23 ഇല്ല ഫെർസാൾ 47,250 2,285 21 ഭാഷകൾ ജില്ല ജില്ലകളുടെ തദ്ദേശീയ പേരുകൾ ഭാഷകൾ (പ്രധാനം) ഭാഷകൾ (ചെറിയ) ബിഷ്ണുപൂർ മെയ്റ്റി, ലോയി° കോം°, കബുയി തൗബൽ തൗബൽ മെയ്റ്റി, ലോയി° ഐമോൾ, അനൽ°, മാറിംഗ് ഇംഫാൽ ഈസ്റ്റ് ഇംഫാൽ ഈസ്റ്റ് മെയ്റ്റി, കബുയി താങ്ഖുൽ°, താഡൗ°, മാവോ°, ഹ്മർ°, പൈറ്റെ° ഇംഫാൽ വെസ്റ്റ് ഇംഫാൽ വെസ്റ്റ് മെയ്റ്റി, കബുയി താങ്ഖുൽ°, താഡൗ°, മാവോ°, ഹ്മർ°, പൈറ്റെ° സേനാപതി തഹംസം മാവോ°, പൗല° മരം, തങ്ങൾ, ലിയാങ്‌മായി, മരം, റോങ്‌മൈ, ഇൻപുയ്, തങ്ഖുൽ° ഉഖ്രുൽ ഉഖ്രുൽ തങ്ഖുൽ° താഡൗ° ചന്ദൽ ചാംദിൽ അനൽ°, ലാംകാങ് മരിംഗ്, മോയോൻ, മോൺസാംഗ്, ചോത്തേ, തരാവോ, പൈറ്റെ ചുരാചന്ദ്പൂർ ലംക PAITE°, Thadou°, Hmar°, Zomi, Vaiphei° ഗാങ്‌ടെ, സോ, കോം°, ഐമോൾ, ചിരു, മെയ്‌തേയ്, സിംതെ തമെംഗ്ലോംഗ് ഇൻരിയാൻഗ്ലുവാങ് റോങ്‌മെയ്, ലിയാങ്‌മി, സെമി, ഇൻപുയ് താഡൗ°, ചിരു, ഹ്മർ° ജിരിബാം ജിരിബാം മെയ്തേയ്, ബംഗാളി, ഹ്മർ° റോങ്‌മെയി, സോമി°, താഡൗ°, പൈറ്റ് കാങ്പോക്പി ( സദർ ഹിൽസ് ) കാങ്ഗുയി താഡൗ°, നേപ്പാളി കോം°, ലിയാങ്‌മായി, തങ്ങൾ, റോങ്‌മേയ്, ഐമോൾ,
താങ്ഖുൽ°, കൊയിറെങ്, ഖരം, വൈഫെയ്, ഗാങ്‌ടെ, ഹ്മർ° കാക്കിംഗ് കാക്കിംഗ് മെയ്റ്റി, ലോയി° _ തെങ്നൂപൽ തെങ്നൂപൽ മരിംഗ്, മേറ്റ്, മെയ്റ്റി ഐമോൾ°, മെയ്റ്റെയി, താഡൗ°,പൈറ്റെ കാംജോങ് കാംജോങ് തങ്ഖുൽ താഡൗ° ഇല്ല ലോങ്‌മായി റോങ്‌മെയി, ഇൻപുയി ഗാങ്‌ടെ, വൈഫെയ് ഫെർസാൾ ഫെർസാൾ Hmar°, PAITE, Thadou സിംതെ,പൈറ്റെ°, ബംഗാളി, വൈഫെയ്
° എന്നതിന് വ്യത്യസ്ത ഭാഷകളുണ്ട് ഉപവിഭാഗങ്ങൾ ജില്ലകൾ ഉപവിഭാഗങ്ങൾ ബിഷ്ണുപൂർ നമ്പോൾ, മൊയിരാംഗ്, ബിഷ്ണുപൂർ തൗബൽ തൗബൽ, ലിലോങ് ഇംഫാൽ ഈസ്റ്റ് പോറോമ്പാട്ട്, കെയ്‌റോ ബിത്ര, സാവോംബംഗ് ഇംഫാൽ വെസ്റ്റ് ലാംഷാങ്, പാറ്റ്സോയ്, ലാംഫെൽപത്, വാംഗോയ് സേനാപതി തദുബി, പയോമാറ്റ, പുരുൾ, വില്ലോങ്, ചിലിവായ് ഫൈബുങ്, ഗാനങ്ങൾ, ലൈറൗച്ചിംഗ് ഉഖ്രുൽ ഉഖ്രുൽ, ലുങ്‌ചോങ് മൈഫായി, ചിങ്ങായി, ജെസ്സാമി ചന്ദൽ ചന്ദേൽ, ചക്പികരോങ്, ഖെങ്ജോയ് ചുരാചന്ദ്പൂർ ചുരാചന്ദ്പൂർ, തുയ്ബൗംഗ്, സംഗൈക്കോട്ട്, മുഅൽനുവാം, സിംഗ്ഗട്ട്, ഹെങ്‌ലെപ്, സുവാങ്‌ദോ, കാങ്‌വായ്, സാമുലംലൻ, സൈക്കോട്ട് തമെംഗ്ലോംഗ് തമെങ്‌ലോങ്, തമേയ്, ടൗസെം ജിരിബാം ജിരിബാം, ബോറോബെക്ര കാങ്പോക്പി ( സദർ ഹിൽസ് ) കാങ്‌പോക്‌പി, ചമ്പൈ, സൈതു ഗാംഫസോൾ, കാങ്‌ചുപ് ഗെൽജാങ്, തുയിജാങ് വൈചോങ്, സൈകുൽ, ലുങ്‌ടിൻ ദ്വീപ്, ബംഗ്‌ടെ ചിരു കാക്കിംഗ് കാക്കിംഗ്, വൈഖോംഗ് തെങ്നൂപൽ മച്ചി, മോറെ, തെങ്‌നൗപൽ കാംജോങ് കാംജോങ്, കാസോം ഖുല്ലെൻ, സഹംഫുങ്, ഫുങ്യാർ ഇല്ല നുങ്‌ബ, ഖൗപം, ലോങ്‌മൈ, ഹയോചോങ് ഫെർസാൾ ഫെർസാൾ, പർബുങ് ടിപൈമുഖ്, വംഗൈ റേഞ്ച്, തൻലോൺ റഫറൻസുകൾ
ത്രെഡ്ഡിങ് ഇംഗ്ലീഷ് വിലാസം https://ml.wikipedia.org/wiki/Threading ഒരൊറ്റ പ്രൊസസറിൽ രണ്ട് ത്രെഡ് എക്സിക്യൂഷൻ ഉള്ള ഒരു പ്രക്രിയ.
കമ്പ്യൂട്ടർ പ്രോഗ്രാം vs പ്രോസസ് vs ത്രെഡ്ഷെഡ്യൂളിംഗ്, പ്രീഎംഷൻ, കോൺടെക്സ്റ്റ് സ്വിച്ചിംഗ്
കംപ്യൂട്ടറിൽ പ്രാവർത്തികമാക്കപ്പെടുന്ന "പ്രോസസ്സിനെ" ഒന്നിലേറെ പ്രക്രിയകളാക്കി വേർതിരിച്ച് അവയെ ഒരേ സമയത്തുതന്നെ നടപ്പിൽ വരുത്തുവാനുള്ള മൾട്ടിടാസ്കിങ് സംവിധാനമാണ് ത്രെഡ്ഡിങ് .
കെർണൽ ഷെഡ്യൂളിങ്ങിൽ ഏറ്റവും 'ഭാരം കുറഞ്ഞ' ഘടകമാണ് ത്രെഡ്.
ഓരോ പ്രോസസ്സിലും കുറഞ്ഞത് ഒരു ത്രെഡ് എങ്കിലും പ്രവർത്തിക്കുന്നുണ്ടാകും.
പ്രോസസ്സിന്റെ അവസ്ഥാവിവരങ്ങൾ പൂർണമായും അതിന്റെ എല്ലാ ത്രെഡ്ഡുകളിലും ലഭ്യമായിരിക്കും.
കൂടാതെ കംപ്യൂട്ടറിന്റെ മെമ്മറി, അഡ്രസ് സ്പേസ്, ഇതര വിഭവ ശേഷി മുതലായവയെ പങ്കുവച്ച് ഉപയോഗപ്പെടുത്താൻ ത്രെഡ്ഡുകൾ സൗകര്യമേകുന്നു.
വ്യത്യസ്ത പ്രോസസ്സുകളെ തമ്മിൽ കോൺടെക്സ്റ്റ് സ്വിച്ചിങ് നടത്തുന്നതിനെക്കാൾ വേഗതയിൽ ഒരേ പ്രോസസ്സിന്റെ വിവിധ ത്രെഡ്ഡുകൾ തമ്മിൽ കോൺടെക്സ്റ്റ് സ്വിച്ചിങ് നടത്തുവാൻ കഴിയുന്നു എന്നത് ത്രെഡ്ഡുകളുടെ മറ്റൊരു സവിശേഷതയാണ്.
ഏക പ്രോസസ്സർ കംപ്യൂട്ടറിൽ ഒരു സമയത്ത് ഒരു ത്രെഡ് മാത്രമേ പ്രാവർത്തികമാക്കാൻ കഴിയൂ.
ത്രെഡ്ഡുകൾ തമ്മിലുള്ള കോൺടെക്സ്റ്റ് സ്വിച്ചിങ് വേഗത്തിലായതിനാൽ ത്രെഡ്ഡുകളെല്ലാം ഒരേ സമയത്തുതന്നെ നടപ്പിലാകുന്നു എന്ന തോന്നൽ ഉപയോക്താവിന് ഉണ്ടാകുന്നു.
എന്നാൽ, ഒന്നിലേറെ പ്രോസസ്സർ ഉള്ള മൾട്ടിപ്രോസസ്സർ ക്രമീകരണം, ക്ളസ്റ്റർ സംവിധാനം മുതലായവയിൽ വിവിധ പ്രോസസ്സറുകളിലായി വ്യത്യസ്ത ത്രെഡ്ഡുകൾ ഒരേ സമയത്തുതന്നെ പ്രാവർത്തികമാക്കപ്പെടും.
ഇന്ന് വിപണിയിൽ ലഭ്യമാകുന്ന മിക്ക ഓപ്പറേറ്റിങ് സിസ്റ്റങ്ങളും ത്രെഡ്ഡിങ് അനുവദിക്കുന്നവയാണ്.
ഇവയുടെ സിസ്റ്റം കെർണലിലൂടെ സിസ്റ്റം കോൾ ഇന്റർഫേസ് ഉപയോഗപ്പെടുത്തി പ്രോഗാമർക്ക് ത്രെഡ്ഡുകൾ ചിട്ടപ്പെടുത്താം.
ഓപ്പറേറ്റിങ് സിസ്റ്റത്തിൽ  ത്രെഡ്ഡുകൾ പൊതുവേ രണ്ട് രീതിയിലാണ് നടപ്പിലാക്കപ്പെടുന്നത്.
പ്രിയെംറ്റീവ് മൾട്ടിത്രെഡ്ഡിങ്, കോ-ഓപ്പറേറ്റീവ് മൾട്ടിത്രെഡ്ഡിങ് എന്നിവയാണ് ഇവ.
ത്രെഡ്ഡുകൾ തമ്മിലുള്ള കോൺടെക്സ്റ്റ് സ്വിച്ചിങ് എപ്പോൾ വേണമെന്ന് നിശ്ചയിക്കുന്നതിനുള്ള ചുമതല ആർക്കായിരിക്കും എന്നതനുസരിച്ചാണ് ഇവിടത്തെ വർഗീകരണം.
ആദ്യത്തെ രീതിയിലാണ് ക്രമീകരണമെങ്കിൽ അതിനുള്ള ചുമതല ഓപ്പറേറ്റിങ് സിസ്റ്റത്തിനാണ്; രണ്ടാമത്തേതിൽ അത് ത്രെഡ്ഡു തന്നെ നിർവഹിക്കുന്നു.
1967-ൽ വേരിയബിൾ നമ്പർ ഓഫ് ടാസ്‌ക്കുകളുള്ള (MVT) OS/360 മൾട്ടിപ്രോഗ്രാമിംഗിൽ "ടാസ്‌ക്കുകൾ" എന്ന പേരിൽ ത്രെഡുകൾ നേരത്തെ തന്നെ ആരംഭിച്ചിരുന്നു.
സാൾട്ട്‌സർ (1966) "ത്രെഡ്" എന്ന പദം കൊണ്ട് വന്നതിന്റെ ക്രെഡിറ്റ് വിക്ടർ എ. വിസ്സോറ്റ്‌സ്‌കിക്ക് നൽകുന്നു.
2003-ഓടെ ത്രെഡിംഗിന്റെ ജനപ്രീതി വർദ്ധിച്ചു, സിപിയു ഫ്രീക്വൻസിയുടെ വളർച്ചയ്ക്ക് പകരം കോറുകളുടെ എണ്ണത്തിന്റെ വർദ്ധനവ് ഉണ്ടായി, ഒന്നിലധികം കോറുകൾ ഉപയോഗിക്കുന്നതിന് കൺകറൻസി ആവശ്യമായി വന്നു.
ബന്ധപ്പെട്ട ആശയങ്ങൾ
ഷെഡ്യൂളിംഗ് കേർണൽ തലത്തിലോ ഉപയോക്തൃ തലത്തിലോ നടത്താം, കൂടാതെ മൾട്ടിടാസ്‌കിംഗ് മറ്റാരെങ്കിലും ചെയ്യുന്നതിന് മുന്നേയോ അല്ലെങ്കിൽ പരസ്പരം സഹകരിച്ചോ ചെയ്യാം.
ഇത് വിവിധ  ആശയങ്ങൾ നൽകുന്നു.
പ്രോസസ് ഒരു വലിയ ജോലി അല്ലെങ്കിൽ പ്രവർത്തനമാണ്, അതിൽ ഉള്ളതിൽ പല ചെറുതായി പ്രവർത്തിക്കുന്ന ഭാഗങ്ങൾ ത്രെഡുകൾ ആകുന്നു.
പ്രോസസ്സ് ഒരു വലിയ പദ്ധതി പോലെയാണ്, അതിൽ നിരവധി ചെറിയ ടാസ്കുകൾ (ത്രെഡുകൾ) ഒരുമിച്ച് പ്രവർത്തിച്ച് ആ ജോലി പൂർത്തിയാക്കുന്നു.
കെർണൽ ഷെഡ്യൂളിംഗ്(Kernel scheduling) എന്നത് പ്രോസസുകൾ എങ്ങനെ സിപിയു ഉപയോഗിക്കണം എന്ന് കെർണൽ തീരുമാനിക്കുന്നു.
പ്രീഎംപ്റ്റീവ് ഷെഡ്യൂളിംഗിൽ(Preemptive scheduling), പ്രോസസ്സ് പ്രവർത്തിക്കുന്നതിനിടെ മറ്റൊരു പ്രോസസ്സ് സിപിയു നേടുന്നതിന് അനുവദിക്കുന്നു.
കോ-ഓപ്പറേറ്റീവ് ഷെഡ്യൂളിങിൽ(Cooperative scheduling), പ്രോസസ്സ് സ്വയം സിപിയു വിട്ട് മറ്റൊന്നിന് അവസരം നൽകണം.
ഉപയോക്തൃ തലത്തിൽ, ഒരു പ്രോഗ്രാമിന്റെ ഉള്ളിൽ പല ത്രെഡുകൾ (അഥവാ പ്രവർത്തനങ്ങൾ) ഒരേസമയം റൺ ചെയ്യാൻ ഒരു സിസ്റ്റം ഒരുക്കാം.
ഇതിന്റെ അർത്ഥം, ഓപ്പറേറ്റിംഗ് സിസ്റ്റം  അവ മാനേജു ചെയ്യാൻ നോക്കുന്നില്ല, പകരം പ്രോഗ്രാം തന്നെ അതിനെ നിയന്ത്രിക്കുന്നു.
അതിനാൽ, പ്രോഗ്രാമിന് അതിന്റെ പ്രവർത്തനങ്ങൾ നിയന്ത്രിക്കാൻ കൂടുതൽ സ്വാതന്ത്ര്യം ലഭിക്കുന്നു.
ഏതെങ്കിലും പ്രോഗ്രാമിൽ, പ്രോസസുകൾ അല്ലെങ്കിൽ ത്രെഡുകൾ ഡാറ്റ എങ്ങനെ പങ്കുവെക്കുന്നു എന്നതിനൊപ്പം വ്യത്യാസപ്പെടുന്നു.
എർലാങ്(Erlang) പോലുള്ള സിസ്റ്റങ്ങളിലെ പ്രോസസുകൾ തമ്മിൽ ഡാറ്റ പങ്കുവെക്കാറില്ല, അവ സ്വന്തമായി പ്രവർത്തിക്കുന്നവയാണ്.
എന്നാൽ, ത്രെഡുകൾ തമ്മിൽ ഡാറ്റ പങ്കുവെക്കുമ്പോൾ, അവ പ്രോഗ്രാമിന്റെ ഭാഗമായിട്ട് ഒന്നിച്ച് പ്രവർത്തിക്കുന്നു, പ്രത്യേകിച്ച്, അവ മുൻകൂർ നിയന്ത്രണം നൽകുന്ന രീതിയിൽ പ്രവർത്തിക്കുന്നതാണെങ്കിൽ .
"ഫൈബേഴ്സ്" എന്ന് പറഞ്ഞാൽ, ചില ഉപയോക്തൃ ത്രെഡുകൾ തമ്മിൽ ചേർന്ന് പ്രവർത്തിക്കാൻ സംവിധാനം ഒരുക്കുന്ന രീതി ആണ്.
ഓരോ പ്രോസസ്സും തങ്ങളുടെ ത്രെഡുകൾ വ്യത്യസ്തമായി ക്രമീകരിക്കും.
ഉപയോക്തൃ ത്രെഡുകൾ കെർണൽ ത്രെഡുകൾ ഉപയോഗിച്ച് പ്രവർത്തിക്കുന്നതിന് വേണ്ടി, അത് പലവിധം (one-to-one, many-to-one, many-to-many) പ്രവർത്തിക്കാം.
"ലൈറ്റ്-വെയിറ്റ് പ്രോസസ്" എന്നത്, ഉപയോക്തൃ ത്രെഡുകൾ അല്ലെങ്കിൽ അവയുടെ ക്രമീകരണത്തിനായുള്ള കെർണൽ മാർഗ്ഗങ്ങളെ കുറിച്ചുള്ള പദമാണ്.
അവലംബം ഇതും കാണുക David R. Butenhof: Programming with POSIX Threads , Addison-Wesley, ISBN 0-201-63392-2 Bradford Nichols, Dick Buttlar, Jacqueline Proulx Farell: Pthreads Programming , O'Reilly Associates, ISBN 1-56592-115-1 Charles J. Northrup: Programming with UNIX Threads , John Wiley Sons, ISBN 0-471-13751-0 Mark Walmsley: Multi-Threaded Programming in C++ , Springer, ISBN 1-85233-146-1 Paul Hyde: Java Thread Programming , Sams, ISBN 0-672-31585-8 Bill Lewis: Threads Primer: A Guide to Multithreaded Programming , Prentice Hall, ISBN 0-13-443698-9 Steve Kleiman, Devang Shah, Bart Smaalders: Programming With Threads , SunSoft Press, ISBN 0-13-172389-8 Pat Villani: Advanced WIN32 Programming: Files, Threads, and Process Synchronization , Harpercollins Publishers, ISBN 0-87930-563-0 Jim Beveridge, Robert Wiener: Multithreading Applications in Win32 , Addison-Wesley, ISBN 0-201-44234-5 Thuan Q. Pham, Pankaj K. Garg: Multithreaded Programming with Windows NT ,  Prentice Hall, ISBN 0-13-120643-5 Len Dorfman, Marc J. Neuberger: Effective Multithreading in OS/2 , McGraw-Hill Osborne Media, ISBN 0-07-017841-0 Alan Burns , Andy Wellings : Concurrency in ADA , Cambridge University Press, ISBN 0-521-62911-X Uresh Vahalia: Unix Internals: the New Frontiers , Prentice Hall, ISBN 0-13-101908-2 Alan L. Dennis: .
Net Multithreading , Manning Publications Company, ISBN 1-930110-54-5 Tobin Titus , Fabio Claudio Ferracchiati, Srinivasa Sivakumar, Tejaswi Redkar, Sandra Gopikrishna: C# Threading Handbook , Peer Information Inc, ISBN 1-86100-829-5 Tobin Titus, Fabio Claudio Ferracchiati, Srinivasa Sivakumar, Tejaswi Redkar, Sandra Gopikrishna: Visual Basic .
Net Threading Handbook , Wrox Press Inc, ISBN 1-86100-713-2 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ത്രെഡ്ഡിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മയ്യഴി ഇംഗ്ലീഷ് വിലാസം https://ml.wikipedia.org/wiki/Mahe
ഇന്ത്യയിലെ ഒരു ഫ്രഞ്ചു കോളനിയായിരുന്ന പോണ്ടിച്ചേരിയുടെ (ഇപ്പോൾ പുതുച്ചേരി ) ഭാഗമായ മയ്യഴി French : Mahé കേരളത്തിലെ കോഴിക്കോട് , കണ്ണൂർ എന്നീ ജില്ലകൾക്കിടയിൽ സ്ഥിതി ചെയ്യുന്നു.
രാഷ്ട്രീയമായി കേന്ദ്രഭരണപ്രദേശമായ പുതുച്ചേരിയുടെ നാല് ഭാഗങ്ങളിലൊന്നാണ് മയ്യഴി.
പുതുച്ചേരി നഗരത്തിൽ നിന്നും 630  കിലോമീറ്റർ അകലെയായാണ്‌ മയ്യഴി സ്ഥിതിചെയ്യുന്നത്.
സാംസ്കാരികമായി കേരളത്തിന്റെ ഭാഗമാണ്  ഈ പ്രദേശം.
അഴിയൂർ എന്ന ഗ്രാമത്തിന്റെ ഭാഗമായിരുന്നു മയ്യഴി.
അഴി എന്നാൽ കടലും പുഴയും ചേരുന്ന സ്ഥലം.
മയ്യം എന്ന വാക്കിന് മദ്ധ്യം‍ എന്ന് അർത്ഥമുണ്ട്.
അഴിയൂരിനും മറ്റൊരു ഊരിനും മദ്ധ്യത്തിലുള്ള ഊരാണ് മയ്യഴി ആയിപരിണമിച്ചത്.
മനോഹരമായ അഴി എന്ന അർത്ഥവും മയ്യഴി എന്ന വാക്കിനു കല്പിക്കാം.
പുഴക്കരികെ കൽ അഴി എന്ന കല്ലായിയുമുണ്ട്.
പെരിപ്ലസിന്റെ കർത്താവ് മെലിസിഗാരെ എന്നൊരു തുറമുഖത്തെക്കുറിച്ച പറയുന്നുണ്ട്.
അത് മാഹിയാണെന്നാണ് എം.പി. ശ്രീധരൻ  അഭിപ്രായപ്പെടുന്നത്.
കേരളത്തിൽ  അക്കാലത്ത് ലോകത്തിലെ വിവിധഭാഗങ്ങളിലേക്ക് ഏലം കയറ്റി അയച്ചിരുന്നത് മാഹി വഴിയായിരുന്നു.
കടത്തനാട്ടിൽ നിന്നും മറ്റു മലഞ്ചരക്കുകളും മാഹി വഴി കയറ്റുമതി ചെയ്തിരുന്നു.
മയ്യഴിയുടെ ഭാഗമായ ചെമ്പ്രയിലെ പുരാതനമായ സുബ്രഹ്മണ്യക്ഷേത്രത്തിൽ നിന്ന്  മഹോദയപുരം ആസ്ഥാനമാക്കി കേരളം വാണിരുന്ന ഇന്ദുക്കോതവർമ്മന്റെ പന്ത്രണ്ടാം ഭരണവർഷത്തിലുള്ള ലിഖിതം കണ്ടെത്തിയിട്ടുണ്ട്.
ഒരു ആവാസകേന്ദ്രമെന്ന നിലയിൽ മയ്യഴിയുടെ പഴക്കം വ്യക്തമാക്കുന്ന രേഖയാണിത്.
അതിൽ മലയഴി എന്ന ഒരു സ്ഥലത്തെ പറ്റി പറയുന്നുണ്ട്.
മാഹിയെ പറ്റി പ്രശസ്ത സഞ്ചാരി അലക്സാണ്ടർ ഹാമിൽട്ടൺ വിവരിച്ചിട്ടുണ്ട്.
മീലിയിലാണ്‌ ലോകത്തിലെ ഏറ്റവും മുന്തിയ ഇനം ഏലം കൃഷി ചെയ്യപ്പെടുന്നതെന്നായിരുന്നു അദ്ദേഹത്തിന്റെ അഭിപ്രായം.
ബുർഗാറെ എന്ന തുറമുഖപ്പട്ടണം മീലിയിൽ നിന്ന് 8-10 നാഴിക മാത്രം അകലെയാണ്‌ എന്നാണ്‌ അദ്ദേഹം പറയുന്നത്.
ഫ്രഞ്ചുകാർ
മാഹിയിൽ ഫ്രഞ്ചുകാരുടെ ചരിത്രം 1721-നാണ് ആരംഭിക്കുന്നത്.
പടിഞ്ഞാറൻ തീരത്ത് ബ്രിട്ടീഷുകാർ കച്ചവടാധിപത്യം സ്ഥാപിച്ചതോടെയാണ് ഫ്രഞ്ചുകാരും ഇന്ത്യയിലേക്ക് തിരിഞ്ഞത്.
ബ്രിട്ടീഷുകാരുമായി കച്ചവടത്തിൽ മത്സരിക്കാൻ അവർക്ക് ഭദ്രമായ കേന്ദ്രം എന്ന നിലക്കാണ് മയ്യഴി തിരഞ്ഞെടുത്തത്.
അതിനു മുന്ന് അവർ തലശ്ശേരിയിലായിരുന്നു കേന്ദ്രീകരിച്ചിരുന്നത്.
അക്കാലത്ത് മയ്യഴിയ്യുടെ അധിപൻ വടകര വാഴുന്നോർ ആയിരുന്നു.
17-‍ാം നൂറ്റാണ്ടുവരെ കോലത്തിരിയുടെ കോയ്മ അംഗീകരിച്ചിരുന്ന വടകര വാഴുന്നോരെ കടത്തനാട്ട് രാജാവ് എന്ന് വിളിച്ചിരുന്നു.
ഫ്രഞ്ചുകാർ ആദ്യം 1670-ൽ തലശ്ശേരിയിൽ കോട്ട കെട്ടുകയുണ്ടായി.
അതിനു ചിറക്കൽ രാജാവും തലശ്ശേരി നാടുവാഴിയായിരുന്ന കുറുങ്ങോത്ത് നായരും പിന്തുണക്കുകയുണ്ടായി.
എന്നാൽ തലശ്ശേരിയിലെ ഇംഗ്ലീഷുകാരുമായി മത്സരിക്കാനവർക്കായില്ല, തുടർന്ന് 1702-ൽ പുന്നോലിൽ അവർ പാണ്ടികശാല പണിതു.
അവീടെയും കച്ചവടം ശോഭിച്ചില്ല.
തുടർന്ന് 1721-ലാണ്‌ മയ്യഴിയിൽ ഫ്രഞ്ചുകാർ എത്തുന്നത്.
സെങ്-ലൂയി എന്ന കപ്പലിൽ മയ്യഴിയിലെത്തിയ ഫ്രഞ്ച് കമ്പനിയുടെ പ്രതിനിധിയായ മൊല്ലന്തേനെ മയ്യഴിയുടെ അധിപനായ വടകര വാഴുന്നൊർ സ്വീകരിച്ചു.
1722-ൽ വാഴുന്നോരുടെ അനുമതിയോടെ ഫ്രഞ്ചുകാർ ഒരു കോട്ടയും പാണ്ടികശാലയും പണിതു.
ആദ്യം പണിത കോട്ട മാഹിയിലെ ചെറുകല്ലായിയിലായിരുന്നു.
സെന്റ് ജോർജ്ജ് ഫോർട്ട് എന്നായിരുന്നു അതിന്റെ പേർ.
1739-ലാണ്‌ അത് പണിതത്.
അതിനുശേഷം പണിതതാണ്‌ ഫോർട്ട് മാഹി .
ഈ ഭീമാകാരമായ കോട്ട 1769-ലാണ്‌ പൂർത്തീകരിച്ചത്.
എന്നാൽ ഇംഗ്ലീഷുകാരുമായുള്ള യുദ്ധത്തിൽ ഈ കോട്ട നശിച്ചു.
അവശിഷ്ടങ്ങൾ ഇപ്പോഴും മാളിയേമ്മൽ പറമ്പിൽ കാണാം.
ഇവ രണ്ടും കൂടാതെ ഫോർട്ട് ദൂഫേൻ, ഫോർട്ട് കൊന്തെ എന്നീങ്ങനെ രണ്ട് കോട്ടകൾ കൂടി ഫ്രഞ്ചുകാർ മാഹിയിൽ നിർമ്മിച്ചു.
വാഴുന്നോരുമായി വാണിജ്യ ഉടമ്പടി ഉണ്ടാക്കി ഫ്രഞ്ചുകാർ താമസിയാതെ മയ്യഴി പിടിച്ചെടുക്കുകയായിരുന്നു.
വാഴുന്നോർ ഉടമ്പടി തെറ്റിച്ചതായിരുന്നു കാരണം .
അന്നത്തെ കരാറനുസരിച്ച്  കടത്തനാട്ടിലെ കുരുമുളക് മുഴുവനും ഫ്രഞ്ചു കമ്പനിക്ക് വിൽകാൻ വാഴുന്നോർ ബാധ്യസ്ഥനായിരുന്നു.
ഇത് ഇംഗ്ലീഷുകാർക്ക് രസിച്ചില്ല.
അവർ വാഴുന്നോരുടെ അധികാര പരിധിയെക്കുറിച്ച് ആരോണം ഉന്നയിച്ചു.
ഫ്രഞ്ചുകാർക്ക് വിട്ടുകൊടുത്ത സ്ഥലം കോലത്തിരി രാജാവിന്റേതാണെന്നും അത് ഇംഗ്ലീഷുകാർക്ക് പണ്ട് കോലത്തിരി വിട്ടുകൊടുത്തതാണെന്നുമായിരുന്നു അവരുടെ അവകാശവാദം.
ഇതിനെ കോലത്തിരി തുണക്കുകയും ചെയ്തു.
ഇംഗ്ലീഷുകാർ വാഴുന്നോരെ പാട്ടിലാക്കി പുതിയ ഒരു ഉടമ്പടിയിൽ ഒപ്പു വയ്പിക്കുകയും ചെയ്തു.
( 1725 ഫെബ്രുവരി 17 ).
ഈ കരാർ ഫ്രഞ്ചുകാരുമായി ഉണ്ടാക്കിയ കരാറിന്റെ ലംഘനമായിരുന്നു.
തുടർന്ന് വാഴുന്നോരെ കോലത്തിരിയുടെ നായർപട ആക്രമിക്കുകയും ഫ്രഞ്ചുകാർക്ക് മയ്യഴിയിൽ നിന്ന് പിൻ‌വാങ്ങേണ്ടതായും വന്നു.
മറ്റു സ്ഥലങ്ങളിലുണ്ടായപോലെ ഇംഗ്ലീഷുകാരാൽ തുരത്തപ്പെടുകയായിരുന്നു മയ്യഴിയിലും.
എന്നാൽ മയ്യഴിയെ സംബന്ധിച്ചിടത്തോളം ഒരു കീഴടങ്ങലിനു ഫ്രഞ്ചുകാർ തയ്യാറായില്ല.
അവർ 1725-ൽ വാഴുന്നോർക്കെതിരെ യുദ്ധം ചെയ്ത് മയ്യഴി കീഴടക്കുകയുണ്ടായി.
ഇംഗ്ലീഷുകാരുടെ കൈവശമുണ്ടായിരുന്ന തലശ്ശേരിയുടെ ഔട്ട് പോസ്റ്റുകളിൽ നിന്നും വളരെ അടുത്തായി നില നിന്നിരുന്ന മയ്യഴിയിൽ ഫ്രഞ്ചുകാർ സ്ഥാനമുറപ്പിച്ചത് ഇംഗ്ലീഷുകാർക്ക് പേടിസ്വപ്നമായിത്തീർന്നു.
അവർ ഫ്രഞ്ചുകാരുമായി സന്ധിയും കരാറിലുമേർപ്പെട്ടു.
1728 മാർച്ച് 9 നു കുരുമുളകിന്റെ വിലയിൽ അവർ ധാരണയിലെത്തുകയും അതിന്റെ വില നിയന്ത്രിക്കാൻ അവർക്ക് കഴിയുകയും ചെയ്തു.
അങ്ങനെ തലശ്ശേരിയിൽ ഇംഗ്ലീഷുകാരും മയ്യഴിയിൽ ഫ്രഞ്ചുകാരും കച്ചവടം തുടർന്നു.
1761-ൽ യൂറോപ്പിൽ ഫ്രഞ്ചുകാരും ഇംഗ്ലീഷുകരും തമ്മിൽ യുദ്ധം ആരംഭിച്ചത് കേരളത്തിലും പ്രത്യാഘാതങ്ങൾ ഉളവാക്കി.
മയ്യഴിയിലെ ഫ്രഞ്ചുകാരോട് കീഴടങ്ങാൻ ഇംഗ്ലീഷ് മേധാവി തോമസ് ഹോഡ്ജ് ആവശ്യപ്പെട്ടു.
176-1 ഫെബ്രുവരി 6 നു ഫ്രഞ്ചുകാർ ചില വ്യവസ്ഥകളോടെ ആണെങ്കിലും ഇംഗ്ലീഷുകാർക്ക് കീഴടങ്ങി.
തുടർന്ന് ഇംഗ്ലീഷുകാർ രണ്ട് വർഷത്തോലം മയ്യഴി ഭരിച്ചു.
1763-ലെ പാരീസ് സമാധാന കരാർ നിലവിൽ വരുന്നതുവരെ അവർ മയ്യഴിയിൽ തങ്ങി.
വീണ്ടും 1779-ൽ അവർ മയ്യഴി കീഴടക്കി.
ഫ്രഞ്ചുകാർക്ക് 1785 വരെ കാത്തിരിക്കേണ്ടി വന്നു മയ്യഴി തിരികെ ലഭിക്കാൻ.
എന്നാൽ 1793-ൽ ഇംഗ്ലീഷുകാർ ഒരിക്കൽ കൂടി മയ്യഴി ആക്രമിച്ചു.
പിന്നീട് 1817-ൽ മാത്രമാണ്‌ ഫ്രഞ്ചുകാർക്ക് മയ്യഴി തിരികെ ലഭിച്ചത്.
അതിനിടേ മലബാർ മുഴുവനും ഇംഗ്ലീഷുകാർക്കധീനമായിത്തീർന്നിരുന്നു.
ഫ്രഞ്ചുകാർക്ക് ചില ഉപാധികളോട് കൂടെ മാത്രമേ മയ്യഴിയിൽ ഭരണം നടത്താനായുള്ളൂ.
ഫ്രഞ്ചു ജനതയും തിയ്യരും
ഫ്രഞ്ചുകാർ മയ്യഴിയിൽ പ്രവേശിച്ച കാലത്ത് അവിടെ ജനസംഖ്യ തീരെ കുറവായിരുന്നു.
അവർ ഭരണം നടത്തിയിരുന്ന കാലത്ത് അവിടെയുള്ളവരേയും ഫ്രഞ്ച് ജനത എന്ന് തന്നെയാണ്‌ അവർ വിളിച്ചിരുന്നത്.
മയ്യഴിയിലെ പുരാതനമായ തീയ്യ തറവാട്ടുകാരുമായി അവർ നല്ല ബന്ധം സ്ഥാപിച്ചു.
പുത്തലം തറവാട്ടിലെ കാരണവർക്ക് ഫ്രഞ്ചുകാർ മൂപ്പൻ സ്ഥാനം നൽകി.
പ്രമുഖമായ മറ്റു നായർ തറവാടുകളുമായും അവർ ബന്ധം സ്ഥാപിച്ചിരുന്നു.
എങ്കിലും പ്രബലമായ ജനവിഭാഗമായ തീയ്യരുമായി അവർ അടുത്തു.
യുദ്ധത്തിന്റേയും പോർ‌വിളികളൂടേയും മദ്ധ്യത്തിൽ വളർന്ന പുതിയ തലമുറ ഫ്രഞ്ചുകാരോട് ആഭിമുഖ്യവും ആദരവും പുലർത്തി.
താമസിയാതെ ഫ്രഞ്ചുകാർ അവരെ പട്ടാളത്തിലേക്ക് എടുക്കുകയും ചെയ്തു.
1774-ൽ മയ്യഴിയിൽ ആദ്യത്തെ തിയ്യപ്പട്ടാളം രൂപവത്കരിക്കപ്പെട്ടു.
ഫ്രഞ്ചുകാർ തിയ്യരുടെ സം‌രക്ഷകരാണെന്ന് ധാരണയും പടർന്നു.
സർവ്വധാ യുദ്ധസന്നദ്ധരും മികച്ച  പോരാളികളുമായ തീയ്യർ വിഭാത്തെ  സൈന്യത്തിൽ നിയോഗിക്കുന്നത് തങ്ങൾക്ക് ശക്തി പകരും എന്ന് ഫ്രഞ്ചുകാർ മനസ്സിലാക്കി.
തുടർന്ന് ഉയർന്ന ആർമി റെജിമെന്റൽ ഓഫീസേർസും, മറ്റു പ്രധാന ഉദ്യോഗസ്ഥരുമായ് തീയ്യർ നിയമിതരായി.
മയ്യഴി വിമോചനസമരം നാൾവഴി
1934 ജനുവരി 13-ഗാന്ധിജി മയ്യഴിയിൽ.
1934 മാഹി സ്പോർട്ട്സ് ക്ലബ്ബ് രൂപീകരണം.
1935 അൻസാരി സ്പോർട്സ് ക്ലബ്ബ് രൂപീകരണം.
1938 മഹാജനസഭ രൂപീകരണം.
1948 ഒക്ടോബർ 10 ജനഹിത പരിശോധന.
1948 ഒക്ടോബർ 21 മെറി ആപ്പീസ് ആക്രമണം,രാത്രി 9 മണി പോലീസ് സ്റ്റേഷൻ പിടിച്ചടക്കി.10 മണി മൂപ്പൻസായ് വിൻറെ ബംഗ്ലാവ് പിടിച്ചടക്കി.1948 ഒക്ടോബർ 22 ഫ്രഞ്ച് പതാക താഴ്ത്തി,ഇന്ത്യൻ പതാക ഉയർത്തി.
ഒക്ടോബർ 26 ഫ്രഞ്ച് കപ്പൽ മയ്യഴിയില് നങ്കൂരമിട്ടു.
ഒക്ടോബർ 28 സമര ഭടന്മാരും അനുകൂലികളും മയ്യഴിയില് നിന്നൊഴിഞ്ഞു പോകുന്നു,ഫ്രഞ്ചുകാർ ഭരണം തിരിച്ചുപിടിച്ചു,വീണ്ടും ഫ്രഞ്ച് പതാക.
ഒക്ടോബർ 29 യുദ്ധക്കപ്പൽ മയ്യഴിയിൽ, ഒക്ടോബർ 31 കപ്പൽ മയ്യഴി വിടുന്നു.
1948 ഉസ്മാൻ മാസ്റ്റർ,അമ്മാഞ്ചേരി ഭാസ്കരൻ മാസ്റ്റർ തുടങ്ങിയവരെ അറസ്റ്റ് ചെയ്യുന്നു.
1954 ഏപ്രീൽ 2 മഹാജനസഭ അഴിയൂരില് യോഗം ചേർന്നു,വ്യക്തി സത്യാഗ്രഹം നടത്താൻ തീരുമാനം.
ഏപ്രീൽ 9 പി.കെ ഉസ്മാൻ മാസ്റ്ററും എൻ.സി കണ്ണനും വ്യക്തിസത്യാഗ്രഹം നടത്തി അറസ്റ്റു ചെയ്യപ്പെടുന്നു.
ഏപ്രീൽ 11 കെ.മാധവ കുറുപ്പും പോന്തയാട്ട് ബാലൻ നായരും പള്ളൂരില് വ്യക്തിസത്യാഗ്രഹം നടത്തി,അറസ്റ്റ് ചെയ്ത് നാടുകടത്തപ്പെടുന്നു.
ഏപ്രീൽ 26 ചെറുകല്ലായി പട്ടാളകേമ്പ് പിടിച്ചടക്കാൻ കമ്യൂണിസ്റ്റുകാരുടെ ശ്രമം,അച്ചുതനും അനന്തനും കൊല്ലപ്പെടുന്നു.
മെയ് 1 നാലുതറയിലെ ഫ്രഞ്ച് കൌൺസിലർമാർ മയ്യഴി ഇന്ത്യൻ യൂനിയനില് ലയിക്കണമെന്നാവശ്യപ്പെട്ട് ഇന്ത്യൻ പ്രദേശത്ത് അഭയം തേടി.
മെയ് 8 നാലുതറയിൽ ഇന്ത്യൻ പതാക ഉയർത്തുന്നു.
ജൂൺ 5 മാഹി റെയിൽറോഡ് തുറന്നു.
ജൂൺ 18 മയ്യഴിയിലേക്ക് വന്ന അരി സമരഭടന്മാർ റെയിൽ വേ സ്റ്റേഷ്നില് തടഞ്ഞുവെച്ചു.
ജൂലൈ 5 പോലീസുകാരൻ സി.എം മൂസ്സയും ചില ഉദ്യോഗസ്ഥരും കൂറുമാറുന്നു.
ജൂലൈ 6 അഴീക്കൽ കടപ്പുറത്ത് മഹാജനസഭാ പൊതുയോഗം.
ജൂലൈ 7 അഡ്മിനിസ്റ്ററോട് മയ്യഴി വിടുവാനാവശ്യപ്പെട്ട് ഐ.കെ കുമാരൻ മാസ്റ്റർ കത്തയച്ചു.
ജൂലൈ 14 ചർച്ച അലസി,മയ്യഴിയിലേക്ക് ബഹുജന മാർച്ച്.
നേതാക്കളെ വീണ്ടും ചർച്ചക്ക് ക്ഷണിക്കുന്നു.
1954 ജൂലൈ16 മയ്യഴി സ്വതന്ത്രയായി.
ഉത്തര അക്ഷാംശം 11o41'50", പൂർവ്വ രേഖാംശം 75.34‘25“ നിടക്കാണ് മയ്യഴി സ്ഥിതി ചെയ്യുന്നത്.
പശ്ചിമഘട്ടത്തിലെ മലമടക്കുകളിൽ നിന്നാരംഭിച്ച് വെള്ളിയാട്, നരിപ്പറ്റ, കാവുലുമ്പാറ എന്നിവ്ടങ്ങളിലൂടെ ഒഴുകി മയ്യഴിപ്പുഴയായി പരിണമിക്കുന്ന പുഴ അറബിക്കടലിൽ പതിക്കുന്നു.
രാഷ്ട്രീയം മാഹി നഗരസഭയിലെ വില്ലേജുകൾ മാഹി നഗരം ചെറുകല്ലായി ചാലക്കര ചെമ്പ്ര പള്ളൂർ പന്തക്കൽ മയ്യഴിയുടെ ഭൂപടം മാഹി നഗരസഭയിലെ വാർഡുകൾ
മാഹി നഗരസഭയിൽ 15 വാർഡുകൾ ആണുള്ളത്.
നാലുതറ പന്തക്കൽ (വടക്ക്) പന്തക്കൽ (സെന്റർ) പന്തക്കൽ (തെക്ക്) പള്ളൂർ (വടക്ക്) പള്ളൂർ  (വടക്ക് പടിഞ്ഞാറ്)) പള്ളൂർ  (തെക്ക് പടിഞ്ഞാറ്) (വനിത) പള്ളൂർ  (തെക്ക് കിഴക്ക്) ചാലക്കര(തെക്ക് ) ചാലക്കര(വടക്ക്) ചെറുകല്ലായി ചെറുകല്ലായി
മാഹി മുണ്ടോക്ക് മഞ്ചക്കൽ (വനിത) ചൂടിക്കോട്ട പാറക്കൽ (വനിത) വളവിൽ (വനിത) വിദ്യാഭ്യാസ സ്ഥാപനങ്ങൾ കോളേജ് പോണ്ടിച്ചേരി സർവകലാശാല സ്റ്റഡി സെന്റർ മഹാത്മാഗാന്ധി ഗവൺമെന്റ് ആർട്സ് കോളേജ് , മാഹി രാജീവ് ഗാന്ധി ആയുർവേദ മെഡിക്കൽ കോളേജ്, മാഹി മാഹി ഇൻസ്റ്റിറ്റ്യൂട്ട് ഓഫ് ഡെന്റൽ സയൻസ് ശ്രീ നാരായണ കോളേജ് ഓഫ് എജുകേഷെൻ,മാഹി മദർ തെരസ ഇൻസ്റ്റിറ്റ്യൂട്ട് ബ്രാഞ്ച്, മാഹി മാഹി കൊപ്രെറ്റീവ് കോളേജ് ഓഫ് ടീച്ചർ എജുകെഷൻ സാങ്കേതിക വിദ്യാഭ്യാസം രാജീവ് ഗാന്ധി ഗവണ്മെന്റ്  പൊളിടെക്നിക് ഇന്ദിര ഗാന്ധി ഇൻഡസ്ട്രിയൽ ട്രെയിനിംഗ്  ഇൻസ്റ്റിറ്റ്യൂട്ട് മറ്റുള്ളവ ജവഹർ നവോദയ വിദ്യാലയ അലിയാൻസ് ഫ്രാൻസേ,മാഹി ബ്രാഞ്ച്,മാഹി : ഫ്രഞ്ച് ഭാഷ പഠന കേന്ദ്രം ഹയർ സെക്കണ്ടറി സ്കൂളുകൾ ജവഹർലാൽ നെഹ്‌റു ഗവൺമെന്റ് ഹയർ സെക്കണ്ടറി സ്കൂൾ, മാഹി സി ഇ ഭരതൻ മെമ്മോറിയൽ ഗവ: ഹയർ സെക്കണ്ടറി സ്കൂൾ,മാഹി വി എൻ പുരുഷോത്തമൻ മെമ്മോറിയൽ ഗവ: ഹയർ സെക്കണ്ടറി സ്കൂൾ, പള്ളൂർ ഐ കെ കുമാരൻ മെമ്മോറിയൽ ഗവ: ഹയർസെക്കണ്ടറി സ്കൂൾ,പന്തക്കൽ സ്കൂളുകൾ കേന്ദ്രിയ വിദ്യാലയ മാഹി.
എക്കോൽ സെംത്രാൽ എ കൂർ കോംപ്ലമെന്തേർ (ഫ്രഞ്ച് മീഡിയം ഹൈസ്കൂൾ, മാഹി) ഗവർമെന്റ് ഹൈസ്കൂൾ ,നാലുതറ ഉസ്മാൻ ഗവർമെന്റ് ഹൈസ്കൂൾ , ചാലക്കര ഗവ..
സ്കൂൾ ഫോർ ബോയ്സ് , മാഹി ഗവ..
സ്കൂൾ ഫോർ ഗേൾസ് , മാഹി ഗവ..
സ്കൂൾ പൂഴിത്തല  , മാഹി ഗവ..
സ്കൂൾ, ചൂടികോട്ട, മാഹി ഗവ..
സ്കൂൾ, ചെറുകല്ലായി ഗവ..
സ്കൂൾ, പള്ളൂർ  വെസ്റ്റ് ഗവ..
സ്കൂൾ, അവരോത്ത് ഗവ..
സ്കൂൾ, ചെമ്പ്ര ഗവ..
സ്കൂൾ, പള്ളൂർ  നോർത്ത് ഗവ..
സ്കൂൾ, പന്തക്കൽ ഗവ..
സ്കൂൾ, മൂലക്കടവ് കസ്തുർബ ഗാന്ധി.
എച്. എസ്. നാലുതര.
സെന്റ് തെരേസാസ്.
എച്ച്. എസ് .
എസ്.  ചാലക്കര.
ആശുപത്രികൾ ഗവർമെന്റ് ജനറൽ ഹോസ്പിറ്റൽ മാഹി കമ്മ്യൂണിറ്റി ഹെൽത്ത്‌ സെന്റര് പള്ളൂർ ഗവർമെന്റ് ആയുർവേദ ഹോസ്പിറ്റൽ ചാലക്കര ഗവർമെന്റ് മൃഗാശുപത്രി പള്ളൂർ,മാഹി പ്രധാനപ്പെട്ട സ്ഥലങ്ങൾ സെന്റ് തെരേസ തീർത്ഥാടന കേന്ദ്രം, മാഹി പുത്തലം ക്ഷേത്രം മഞ്ചക്കൽ പളളി കോയ്യാടൻ കോറോത്ത് മറിയാന്ന് പ്രതിമ വാട്ടർ സ്പോർട്സ് കോംപ്ലക്സ് ചെമ്പ്ര സുബ്രഹ്മണ്യ ക്ഷേത്രം ചെറുകല്ലായി ടാഗോർ പാർക്ക് പുഴയോരനടപ്പാത പ്രമുഖരായ മയ്യഴിക്കാർ കല, സാഹിത്യം എം.മുകുന്ദൻ .
മയ്യഴിയെ പ്രശസ്തിയിലെത്തിച്ച നോവലിസ്റ്റും, ചെറുകഥാകൃത്തും.
മയ്യഴിയിലെ മണിയമ്പത്ത് കുടുംബാംഗമായ ഇദ്ദേഹം ദില്ലിയിൽ ഫ്രഞ്ച് എംബസിയിൽ സാംസ്കാരികവകുപ്പ് ജീവനക്കാരനായിരുന്നു.
മുൻ കേരള സാഹിത്യ അക്കാദമി പ്രസിഡന്റാണ്.
കേന്ദ്രസാഹിത്യഅക്കാദമി ആവാർഡ് ജേതാവുകൂടിയാണിദ്ദേഹം.
മനോജ് നൈറ്റ് ശ്യാമളൻ - ഹോളിവുഡ് ചലച്ചിത്ര തിരക്കഥാകൃത്തും സംവിധായകനുമായ മനോജ് മയ്യഴിയിലെ നെല്ല്യാട്ട് കുടുംബാംഗമാണ്.
അമേരിക്കയിലാണ് താമസം.
നാരാ കൊല്ലേരി - ഫ്രഞ്ച് ചലച്ചിത്ര ശബ്ദലേഖകനായ നാരയുടെ മുഴുവൻ പേര് നാരായണൻ വലിയ കൊല്ലേരി എന്നാണ്.
ഫ്രഞ്ച് നവതരംഗസിനിമയിലെ സംവിധാകർക്കു വേണ്ടി പ്രവർത്തിച്ച ഇദ്ദേഹത്തിന്  പ്രീ സെസാർ എന്ന പരമോന്നത ഫ്രഞ്ച് ചലച്ചിത്രപുരസ്കാരം ലഭിച്ചിട്ടുണ്ട്.
മോഹൻകുമാർ - ചിത്രകാരനായ മോഹൻകുമാർ ഏറെക്കാലം പാരീസിലായിരുന്നു.
വാട്ടർ കളറിൽ തന്റേതായ ശൈലി രൂപപ്പെടുത്തിയ കലാകാരനാണ്.
എം. രാഘവൻ - ചെറുകഥാകൃത്തും നോവലിസ്റ്റും.
മണിയമ്പത്ത് കുടുംബാംഗം.
മംഗലാട്ട് ഗോവിന്ദൻ - ഫ്രഞ്ച് ഭാഷാ പണ്ഡിതനും വിവർത്തകനും.
ഫ്രഞ്ച് സാഹിത്യചരിത്രം മലയാളത്തിൽ പ്രസിദ്ധീകരിച്ചു.
സി.എച്ച്. ഗംഗാധരൻ -മയ്യഴിയുടെ ചരിത്രകാരൻ,മയ്യഴി എന്ന ഗ്രന്ഥത്തിന്റെ കർത്താവ്.
പത്രപ്രവർത്തകൻ എം  ചന്ദ്രശേഖരൻ .
മയ്യഴിയിലെ മറ്റൊരു കഥാകൃത്ത്  ആണ് .
രണ്ട്  കഥ സമാഹാരങ്ങൾ  പ്രസിദ്ധീ കരിച്ചിട്ടുണ്ട് .
സ്വച്ഛ നീലമായ ആകാശം .
ഏകാന്ത ജാലകങ്ങൾ  മുംബൈയിലാണ് താമസം .
എം.ഗോകുൽദാസ് .
മയ്യഴിയിലെ  യുവതലമുറയിലെ  കഥാകൃത്താണ് .
കഥയും  ഫീച്ചറും  എഴുതാറുണ്ട് .
മലയാളത്തിൽ ആദ്യമായി പ്രവാസ എഴുത്തുകാരുടെ  സമഗ്രമായ ഫീച്ചർ തയ്യാറാക്കി.
( എഴുത്തുകാരുടെ നഗരം. N .B .S ) കഥയ്ക്ക് വിവിധ സാംസ്‌കാരിക സംഘടനകളുടെ  പുരസ്‌കാരങ്ങൾ ലഭിച്ചിട്ടുണ്ട് .
ആദ്യ കഥ സമാഹാരത്തിനു  എം.ടി.അവതാരിക എഴുതി.
സാംസ്കാരികം,രാഷ്ട്രീയം ഐ.കെ. കുമാരൻ - മയ്യഴി ഗാന്ധി എന്ന് അറിയപ്പെട്ട മയ്യഴി വിമോചനസമരനായകൻ.
ഗാന്ധിയൻ, സർവ്വോദയപ്രസ്ഥാനത്തിന്റെ നേതാവ് എന്നീ നിലകളിൽ പ്രശസ്തൻ.
പി.കെ ഉസ്മാൻ മാസ്റ്റർ - ഫ്രഞ്ചുഭരണകൂടത്തിനെതിരെ പ്രവർത്തിച്ച കുറ്റത്തിന് അധ്യാപകനായ ഉസ്മാനെ 1948നവംബർ 3ന് അറസ്റ്റു ചെയ്തു.5വർഷം ജയിൽ ശിക്ഷ അനുഭവിച്ചു 1953 നവംബർ 3ന് ജയിൽ മോചിതനായി.1954 ഏപ്രീൽ 9ന് വ്യക്തിസത്യാഗ്രഹം നടത്തിയതിനെ തുടർന്ന് 6മാസം ജയിൽശിക്ഷ.
ജയിലിലെ ക്രൂരമർദ്ദനം കാരണം 34ആം വയസ്സിൽ അന്ത്യം .
ഐ.കെ കുമാരൻ മാസ്റ്ററ
ുടെ നേതൃത്വത്തില് രൂപീകരിച്ച സ്വതന്ത്ര മയ്യഴിയുടെ ഭരണ കൌൺസിൽ അംഗം.
പരന്തിരാട്ട് ഹൈദ്രോസിൻറെയും പൊന്നമ്പത്ത് കേളോത്ത് കദീശ്ലയുടെയും മകൻ.
ജനനം-1924സെപ്റ്റംബർ8,മരണം 1958 മാർച്ച് 23.
ഭരതൻ - മയ്യഴി വിമോചനസമരനേതാവും തൊഴിലാളി യൂണിയൻ നേതാവും.
ഐ.എൻ.ടി.യു.സിയുടെ അഖിലേന്ത്യാ നേതാവായിരുന്നു.
മംഗലാട്ട് രാഘവൻ - മയ്യഴി വിമോചനസമരനേതാവ്.
സോഷ്യലിസ്റ്റ്, പത്രപ്രവർത്തകൻ, കവി, വിവർത്തകൻ എന്നീ നിലകളിൽ പ്രശസ്തൻ.
എം.പി. ശ്രീധരൻ - ചരിത്രകാരനായ ഇദ്ദേഹം കോഴിക്കോട് മലബാർ ക്രിസ്ത്യൻ കോളേജിൽ അദ്ധ്യാപകനും പ്രിൻസിപ്പലുമായിരുന്നു.
മയ്യഴി വിമോചനസമരകാലത്ത് കമ്യൂണിസ്റ്റു പാർട്ടിയിൽ പ്രവർത്തിച്ചു.
മിച്ചിലോട്ട് മാധവൻ -മയ്യഴിയുടെ വിപ്ലവകാരി.
ഫ്രാൻസ് ആക്രമിച്ച നാസികൾക്കെതിരെ പ്രവർത്തിച്ചു.
നാസി തടങ്കലിൽ ഫ്രാൻസിലെ വലേറി കുന്നിൽ 1942 സെപ്റ്റംബർ 21-നു വെടിയേറ്റു രക്തസാക്ഷിയായി.
എ വി  ശ്രീധരൻ -  മയ്യഴിയിലെ പള്ളൂർ നിയമസഭ മണ്ഡലത്തിൽ നിന്നും തെരഞ്ഞെടുക്കപെട്ട ഇദ്ദേഹം തുടർച്ചയായി 25  വര്ഷം പുതുച്ചേരി നിയമസഭയെ പ്രധിനിധീകരിച്ചു.
ഉപ-സ്പീക്കർ ആയും സേവനമാനുഷിച്ചിട്ടുണ്ട്.
2009  ഇൽ പുതുച്ചേരി നിയമസഭ ഇദ്ദേഹത്തെ മികച്ച സാമാജികനായി ആദരിച്ചു.
വത്സരാജ്‍ -  മയ്യഴിയിൽ നിന്നും പുതുച്ചേരിനിയമസഭയിലേക്കുള്ള മുൻപ് അംഗം  .
പുതുച്ചേരി നിയമസഭയിൽ രണ്ടുവട്ടം മന്ത്രിസഭാഗം ആയിരുന്നു.
രമേശ് പറമ്പത്ത് - ഇപ്പോഴത്തെ MLA ( ഇന്ത്യൻ നാഷണൽ കോൺഗ്രസ് ).
2006 മുതൽ 2011 വരെ മാഹി മുൻസിപ്പൽ ചെയർമാനായിരുന്നു.
ചിത്രശാല മാഹി കടൽ തുരുത്ത്.
മാഹി പാലത്തിൽ നിന്നും ഒരു ദ്യശ്യം ഐബിപി‌ മാഹി മാഹി പാലത്തിന്റെ തെക്കു ഭാഗത്തായി സ്ഥിതിചെയ്യുന്ന ബോർഡ് മഞ്ചക്കൽ ബോട്ട് ജെട്ടി ഇവയും കാണുക മാഹി പാലം മയ്യഴിപ്പുഴ അവലംബം പുറത്തേക്കുള്ള കണ്ണികൾ Mahé, India എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.